જમ્મુ-કાશ્મીરના પુલવામાના સાંબૂરામાં આતંકીઓ અને આર્મી તથા પોલીસ વચ્ચે ફાયરિંગ થયું હતું. સાંબૂરા ગામમાં થયેલા હુમલામાં અમદાવાદી જવાન શહીદ થયો હતો. પ્રદીપસિંહની આજે સગાઈ નક્કી કરવાની હતી. ત્યારે તેની શહીદીના સમાચાર મળતાં પરિવારજનો પર દુઃખનો ડુંગર પડી ભાંગ્યો હતો. શહીદના પાર્થિવ દેહને અમદાવાદ ખાતે સૈન્ય સન્માન સાથે લાવવામાં આવ્યો છે, આજે સવારે પાર્થિવ દેહ પરિવારજનોને સોંપવામાં આવ્યો અને 10 વાગ્યે તેની અંતિમયાત્રા નીકળશે.